CELEX: 32018D1521
Language: da
Date: 2018-10-10 00:00:00
Title: Kommissionens gennemførelsesafgørelse (EU) 2018/1521 af 10. oktober 2018 om ændring af beslutning 2009/11/EF om godkendelse af metoder til klassificering af svinekroppe i Spanien (meddelt under nummer C(2018) 6507)

12.10.2018   
               
               
                  DA
               
               
                  Den Europæiske Unions Tidende
               
               
                  L 256/84
               
            
         KOMMISSIONENS GENNEMFØRELSESAFGØRELSE (EU) 2018/1521
         af 10. oktober 2018
         om ændring af beslutning 2009/11/EF om godkendelse af metoder til klassificering af svinekroppe i Spanien
         
            
               (meddelt under nummer C(2018) 6507)
            
         
         (Kun den spanske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 20, litra p) og t), og
         ud fra følgende betragtninger:
         
                     (1)
                  
                  
                     I bilag IV, afsnit B.IV, punkt 1, i forordning (EU) nr. 1308/2013 er det fastsat, at klassificeringen af svinekroppe sker ved bestemmelse af indholdet af magert kød ved hjælp af de af Kommissionen godkendte klassificeringsmetoder, og kun statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele, kan godkendes. Godkendelsen af klassificeringsmetoderne bør være betinget af overholdelsen af en maksimumstolerance for statistiske fejl ved bestemmelsen. Denne tolerance er fastsat i bilag V, del A, i Kommissionens delegerede forordning (EU) 2017/1182 (2).
                  
               
                     (2)
                  
                  
                     Ved Kommissionens beslutning 2009/11/EF (3) godkendtes otte metoder til klassificering af svinekroppe i Spanien.
                  
               
                     (3)
                  
                  
                     Spanien har anmodet Kommissionen om at godkende en ny metode til klassificering af svinekroppe i Spanien og har i denne forbindelse fremlagt en detaljeret beskrivelse af dissektionsforsøget og angivet de principper, som metoden er baseret på, resultaterne af dissektionsforsøget og den ligning, der er anvendt til at vurdere procentindholdet af magert kød i den protokol, som er udfærdiget i henhold til artikel 11, stk. 3, i delegeret forordning (EU) 2017/1182.
                  
               
                     (4)
                  
                  
                     En gennemgang af anmodningen har vist, at betingelserne for godkendelse af den pågældende klassificeringsmetode er opfyldt. Denne klassificeringsmetode bør derfor godkendes i Spanien.
                  
               
                     (5)
                  
                  
                     Beslutning 2009/11/EF bør derfor ændres.
                  
               
                     (6)
                  
                  
                     Ændringer af apparater og klassificeringsmetoder bør kun tillades, hvis de er udtrykkeligt godkendt ved en gennemførelsesafgørelse vedtaget af Kommissionen.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE AFGØRELSE:
         
            Artikel 1
            I beslutning 2009/11/EF foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           Følgende metoder godkendes til klassificering af svinekroppe i Spanien i henhold til afsnit B.IV, punkt 1, i bilag IV til Europa-Parlamentets og Rådets forordning (EU) nr. 1308/2013 (*1):
                           
                                       (a)
                                    
                                    
                                       apparatet benævnt »Fat-O-Meater (FOM)« med tilhørende beregningsmetoder, der er nærmere beskrevet i del 1 i bilaget
                                    
                                 
                                       (b)
                                    
                                    
                                       apparatet benævnt »Fully automatic ultrasonic carcasse grading (AUTOFOM)« med tilhørende beregningsmetoder, der er beskrevet nærmere i del 2 i bilaget
                                    
                                 
                                       (c)
                                    
                                    
                                       apparatet benævnt »UltraFOM 300« med tilhørende beregningsmetoder, der er nærmere beskrevet i del 3 i bilaget
                                    
                                 
                                       (d)
                                    
                                    
                                       apparatet benævnt »Automatic Vision system (VCS 2000)« med tilhørende beregningsmetoder, der er beskrevet nærmere i del 4 i bilaget
                                    
                                 
                                       (e)
                                    
                                    
                                       apparatet benævnt »Fat-O-Meater II (FOM II)« med tilhørende beregningsmetoder, der er beskrevet nærmere i del 5 i bilaget
                                    
                                 
                                       (f)
                                    
                                    
                                       apparatet benævnt »AUTOFOM III« med tilhørende beregningsmetoder, der er beskrevet nærmere i del 6 i bilaget
                                    
                                 
                                       (g)
                                    
                                    
                                       den »manuelle metode (ZP)«, hvor måling foretages med lineal og de tilhørende beregningsmetoder, der er beskrevet nærmere i del 7 i bilaget.
                                    
                                 
                                       (h)
                                    
                                    
                                       apparatet benævnt »CSB-Image-Meater« med tilhørende beregningsmetoder, der er beskrevet nærmere i del 8 i bilaget.
                                    
                                 
                                       (i)
                                    
                                    
                                       apparatet benævnt »gmSCAN« med tilhørende beregningsmetoder, der er beskrevet nærmere i del 9 i bilaget
                                    
                                 Den manuelle metode ZP, der er omhandlet i stk. 1, litra g), hvor måling foretages med lineal, må kun anvendes på slagterier:
                           
                                       (a)
                                    
                                    
                                       hvor antallet af slagtninger ikke overstiger 500 svin om ugen i årsgennemsnit, og
                                    
                                 
                                       (b)
                                    
                                    
                                       der har en slagtelinje med en forarbejdningskapacitet på under 40 svin i timen.
                                    
                                 
                        
                           (*1)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671)«"
                        
                     
                  
                        2)
                     
                     
                        Bilaget ændres som angivet i bilaget til denne afgørelse.
                     
                  
         
            Artikel 2
            Denne afgørelse er rettet til Kongeriget Spanien.
         
         
            Udfærdiget i Bruxelles, den 10. oktober 2018.
            
               
                  På Kommissionens vegne
               
               Phil HOGAN
               
                  Medlem af Kommissionen
               
            
         
         
            (1)  EUT L 347 af 20.12.2013, s. 671.
         
            (2)  Kommissionens delegerede forordning (EU) 2017/1182 af 20. april 2017 om supplerende regler til Europa-Parlamentets og Rådets forordning (EU) nr. 1308/2013 for så vidt angår EU-handelsklasseskemaerne for slagtekroppe af kvæg, svin og får samt indberetning af markedspriser for visse kategorier af slagtekroppe og levende dyr (EUT L 171, 4.7.2017, s. 74).
         
            (3)  Kommissionens beslutning 2009/11/EF af 19. december 2008 om godkendelse af en metode til klassificering af svinekroppe i Spanien (EUT L 6 af 10.1.2009, s. 79).
      
      
         
            BILAG
            I bilaget til beslutning 2009/11/EF tilføjes som del 9:
            
               »Del 9
               
               gmSCAN
               
                        
                           1.
                        
                        
                           Reglerne i denne del anvendes, hvis svinekroppene klassificeres ved hjælp af apparatet benævnt »gmSCAN«.
                        
                     
                        
                           2.
                        
                        
                           gmSCAN anvender magnetisk induktion til at bestemme kroppenes dielektriske egenskaber uden kontakt. Målesystemet består af en række overførselsspoler, der genererer et variabelt magnetfelt med lav intensitet. Modtagerspolerne konverterer signalet fra den forstyrrelse af magnetfeltet, som er forårsaget af kroppen, til et komplekst elektrisk signal, der er forbundet med de dielektriske parametre i kroppens muskler og fedtvæv.
                        
                     
                        
                           3.
                        
                        
                           En svinekrops indhold af magert kød beregnes efter følgende formel:
                           Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW
                           hvor:
                           
                                       Ŷ
                                    
                                    
                                       =
                                    
                                    
                                       beregnet indhold af magert kød i en svinekrop i procent
                                    
                                 
                                       Q1, Q2 og Q3
                                    
                                    
                                       =
                                    
                                    
                                       Magnetisk induktion (Volt) fra hhv. skinke, mellem- og skulderområdet
                                    
                                 
                                       CW
                                    
                                    
                                       =
                                    
                                    
                                       vægten af den varme krop i kg.
                                    
                                 Formlen gælder for kroppe på mellem 60 og 120 kg (varm vægt).«